પાર્ટ-ટાઈમ પોલિટિશ્યન રાહુલબાબાએ હમણાં તેમની વિદેશ-યાત્રા દરમિયાન પોત પ્રકાશ્યું છે. સંઘ, ભાજપા, મોદીજી ઉપર અનાપશનાપ આક્ષેપોની ઝડી વરસાવતી વેળાએ રાહુલ ગાંધી એ કડવું-વરવું સત્ય વિસરી ગયા લાગે છે : ‘જિસ કે મકાન શીશે કે હોતે હૈ, વો લોગ દુસરો કે મકાનો પર પથ્થર નહીં ફેંકા કરતે !’ શ્રીમાન રાહુલ ગાંધી, આપશ્રી અને આપની કોંગ્રેસ પાર્ટી - જે હવે લાલ-બાલ-પાલની, ભારતીય સ્વાતંત્ર્ય-આંદોલનની રાષ્ટ્રવાદી પાર્ટી રહી નથી. પરંતુ આપણાં સહુના કમનસીબે સ્વરાજ-લડતની વડેરી પાર્ટી, વર્ષો વીતવા સાથે છેલ્લાં વર્ષોમાં કેવળ ઇટલીઅન-કોંગ્રેસ કે નહેરુ-ગાંધી પરિવારની પ્રાઈવેટ લિમિટેડ કંપની માત્ર બની રહી છે... એ વિશે આપને શું કહેવું છે ?